Primarul Dominic Fritz a publicat imaginile surprinse de o camră de supraveghere. Acesta este și cel care a făcut apel la instituțile statului pentru a-i ajuta pe oameni.
Familie din România, terorizată de vecini de mai bine de 20 de ani: „Defilează cu topoare...” Prin ce trece în fiecare zi
Imaginile surprinse de camera de supraveghere arată cum mai mulți cetățeni de etnie romă terorizează o familie din Timișoara, potrivit unei surse.
Edilul Timișoarei a intervenit în acest caz, fiind revoltat de situația în care a ajuns familia Dragoș. Acesta a făcut un apel la autorități pentru a stopa hărțuirile constante.
Respectiva familie trăiește în acest mod de mai bine de 20 de ani. Familia Dragoș împarte curtea cu acești vecini violenți, care așa cum a surprinsa camera de supraveghere, a distrus în repetate rânduri bunurile familiei.
Primarul Dominic Fritz mărturisește că i-a fost greu să decidă dacă să facă public cazul sau nu, însă a hotărât să trebuie să înfrunte realitatea pentru a aduce o schimbare în viața acelor oameni.
„Coșmarul durează de 20 ani. Așa trăiește familia Dragoș cu vecinii în curtea comună. De când am primit aceste imagini terifiante, înregistrate acum 10 zile și transmise prin portalul primăriei <stopabuz> m-am frământat dacă să le public sau nu. Că de scandaluri suntem sătui.
Dar dacă nu privim realitatea în ochi, noi toți, mă tem că nu se va schimba nimic. Trebuie să recunoaștem adevărul: că în anul 2024 încă sunt timișoreni agresați și hărțuiți de clanuri fără ca statul român să-i protejeze”, susține edilul Timișoarei.
De asemenea, acesta a adăugat faptul că: „Vecinii au defilat cu topoare și cu un pistol prin curte. Au dat muzica tare nopți întregi. Copiii au fost instigați să dea cu mingi în fiica însărcinată.”
„Am vorbit cu familia și le-am promis că nu voi rămâne pasiv. M-au încurajat să ies public. Deja renunțase să mai spere că cineva se va interesa de calvar. De multe ori, nici n-au mai avut energia să mai cheme Poliția, că de prea multe ori strigătele lor au rămas fără ecou.
Și totuși sunt hotărâți să nu cedeze. Să nu vândă în urma violenței la care sunt supuși de două decenii”, precizează Dominic Fritz.
Acesta a făcut apel la mai multe instituții ale statului, precum Poliția Națională, DIICOT, la ANAF și la Oficiul de Combatare a Spălării Banilor, la Inspectorat în Construcții, la Protecția Copilului, în speranța că astfel se va găsi o cale prin care vecinii violenți să fie îndepărtați.
De asemenea, edilul trage un semnal de alarmă și pentru ca timișorenii să nu mai accepte să fie terorizați, să nu mai fie complici tăcuți în astfel de cazuri.
„Să folosească fiecare pârghie de care dispun pentru a stopa acest fenomen. Includ instituțiile primăriei aici. Alte generații de conducători au fost alături de clanuri. Noi să fim alături de cei care suferă la mâna lor.
Apelez și la toată comunitatea timișoreană. Să fim uniți și să nu mai acceptăm. Nici normalitatea terorii, nici complicitatea tăcută a unor politicieni și funcționari”, conchide primarul.
Google marchează ziua de azi, 28 mai 2024, cu un doodle special. Ce reprezintă și unde e vizibil...